laion/Wikipedia-Exotic huggingface dataset:
Kōan

Kōan (jaapani keeles 公案; hiina keeles 公案 gōng'àn [kʊ́ŋ ân]; korea keeles 공안 gong-an; vietnami keeles công án) on budistlik mõistatus, lugu, kahekõne, küsimus või seisukoht, mida kasutatakse chan- ehk zen-budismi praktikas. Kōan ehk gōng'àn võib olla õpetaja antud ootamatu või paradoksaalne vastus õpilase küsimusele. See võib olla ka õpilasele antav küsimus, millel polegi vastust. ("Kuidas kõlab ühe käe plaks?" vmt) See võib olla õpilasele antav ülesanne, mida pole võimalik täita. ("Peata selle kauge kella heli" vmt) Kōani üle mõtlemine võib vabastada tavamõistuse piiratusest ning soodustada virgumisele jõudmist. Chan’i sõna gōng'àn on üle võetud vanahiina kohtukorraldusest, kus see tähendas 'avalikku kohtuasja'. Hiljem hakkas gōng'àn tähendama ka pikematest lugudest võetud paradoksaalseid ütlusi, mida chan’i õpetajad kasutavad meeleharjutuse vahendina õpilase juhtimiseks virgumisse (hiina keeles wu; jaapani keeles satori). Selles tähenduses on gōng'àn teatud määral huatou sünonüüm. Üheks tuntumaks gōng'àn'iks on nn wú (jaapani keeles mu) koan, tuntud ka kui "koera koan". Vastuseks küsimusele, kas koeral on budasus, hüüatab õpetaja Zhaozhou (778–897): "Wú!", mis tähendab eitust ja olematust. Hüüatus wú! on selles praktikas saanud seeläbi üldmõisteks, mis osutab rumalale või totrale küsimusele. Sellega antakse hea vastus ja ühtlasi purustatakse eksitav vaade või eelarvamus, tühistades küsimuse mõtte. 15. gōng'àn kogumikust "Väravata värav": „Tozan läks Ummoni juurde ja too küsis, kust ta tuleb. Tozan vastas: „Sato külast.“ „Missuguses templis sa suvel olid?“ Tozan vastas: „Hoji templis, järve lõunakaldal.“ „Millal sa sealt lahkusid?“ küsis Ummon, imestades, kui kaua võib Tozan veel nii täpseid vastuseid anda. Tozan vastas: „Kahekümne viiendal augustil.“ Ummon kostis: „Peaksin sulle andma kolm kepihoopi, aga täna ma andestan sulle.“ Järgmisel päeval kummardas Tozan Ummoni ees ja küsis: „Eile jätsid sa mulle kolm hoopi andmata. Ma ei tea, milles ma sinu arvates eksisin?“ Ummon ütles: „Sa ei kõlba ju millekski, sa lihtsalt longid ühest kohast teise.“ Veel enne, kui Ummon jõudis lõpetada, oli Tozan valgustunud.“ Olulisemad gōng'àn'id koos kommentaaridega on koondatud kahte kogumikku: "Sinise kalju üleskirjutused" (hiina keeles 碧巖錄; Bìyán Lù; jaapani keeles hekigan roku, 11.–12. saj) ja "Väravata värav" (hiina keeles 無門關 Wúménguān; jaapani keeles 無門関 Mumonkan, 13. saj). Huatou Väravata värav Kolm kepihoopi Käesolevas artiklis on kasutatud "Ida mõtteloo leksikoni" materjale.
Nieznamierowice

Nieznamierowice on küla Poolas Masoovia vojevoodkonnas Przysucha maakonnas Rusinówi vallas. Nieznamierowice asub Przysuchast umbes 13 km põhjaloodes ja Varssavist ligikaudu 89 km lõunaedelas. Nieznamierowice sai linnaõigused enne 1440. aastat, kuid kaotas need pärast 1662. aastat. https://bdl.stat.gov.pl/api/v1/data/localities/by-unit/071422723072-0635320?var-id=1639616&format=jsonapi, vaadatud 5.10.2022.
Pacyna

Pacyna on küla Poolas Masoovia vojevoodkonnas Gostynini maakonnas, Pacyna valla halduskeskus. Pacyna asub Gostyninist umbes 22 km kagus ja Varssavist ligikaudu 89 km läänes. Pacyna sai linnaõigused 1519. aasta paiku, kuid kaotas need enne 1579. aastat. Robert Krzysztofik. Lokacje miejskie na obszarze Polski : dokumentacja geograficzno-historyczna, Katowice 2007, lk. 58-59
Aruküla mõis

Aruküla mõis on kahe mõisa nimi: Aruküla mõis, mõis Harju-Jaani kihelkonnas Harjumaal Aruküla mõis, mõis Koeru kihelkonnas Järvamaal
Huatou

Huatou (hiina keeles 話頭 'ütlus'; jaapani keeles wato) on kōanil põhinev kummalise või paradoksaalse sisuga lühike ütlus, mida chan’is ja zen-budismis kasutatakse mõtluse abivahendina, et vabastada meel mõistete ja sõnade kammitsaist. Kōan Käesolevas artiklis on kasutatud "Ida mõtteloo leksikoni" materjale.
Uszew

Uszew on küla Poolas Väike-Poola vojevoodkonnas Brzesko maakonnas Gnojniki vallas. Uszew asub Gnojnikist ligi 3 km põhjas, Brzeskost umbes 5 km lõunas ja Krakówist ligikaudu 50 km idakagus. Uszew sai linnaõigused enne 1346. aastat, kuid kaotas need pärast 1411. aastat.
Ühe riigi lahendus

Ühe riigi lahendus on üks võimalikest lahendustest Iisraeli-Palestiina konfliktile, mille kohaselt Iisrael, Läänekallas ja Gaza tsoon ühendataks üheks riigiks, kus kõigile, olenemata päritolust ja usust kehtib üks kodakondsus ja võrdsed õigused. Iisraelist saaks seega juudi riik suurema araablaste vähemusega. Iisraeli juudid üldiselt ühe riigi lahendust ei toeta, kuna arvavad, et see võib kaasa tuua Iisraelis juutide vähemusse langemise. Kahe riigi lahendus Kolme riigi lahendus
Kahe riigi lahendus

Kahe riigi lahendus on üks võimalik lahendus Iisraeli-Palestiina konfliktile, mille kohaselt saaks Palestiinast iseseisev riik Iisraeli kõrval. See on kõige populaarsem lahendus konfliktile, kuid riikide piirid on tüliküsimuseks – araablased nõuavad 1967. aasta Kuuepäevane sõja eelseid piire, millega Iisrael aga ei nõus ei ole. Iisrael tavaliselt nõuab, et Jeruusalemm peab jääma jagamata, ning ka Jordani oru annekteerimist. Ühe riigi lahendus Kolme riigi lahendus
Barnim VIII (Pommeri)

Barnim VIII (1405. ja 1407. aasta vahel - 15. ja 19. detsembri vahel 1451) oli Pommeri-Wolgasti-Barthi hertsog. Barnim VIII oli Pommeri-Wolgasti hertsogi Wartislaw VIII poeg. Pärast isa surma 1415. aastal oli tema lesk Agnes esialgu oma poegade Barnim VIII ja Swantibor IV ning ka mehevenna poegade Barnim VI, Wartislaw IX ja Barnim VII eestkostja. Agnes sai abi regentnõukogult, mida juhtis Kord Bonow. Kui erinevad pojad täisikka jõudsid, jaotati Pommeri 1425. aastal. Barnim VIII ja Swantibor IV said Pommeri-Barthi. Taani-Hansa sõja ajal osales Barnim VIII Taani privateeringus Hansa Liidu vastu. 1427. aastal juhtisid tema ja ta sugulane Taani kuningas Erik Pommerist Taani-Rootsi ühendlaevastikku, võites Hansa laevastikku Sundi lahingus. Nad vallutasid konvoi või Hansa kaubalaevu en route Läänemerele. Barnim VIII osales ka turniiridel. Swantibor ja Barnim jaotasid oma osa hertsogkonnast 1435. aastal omavahel, Swantibor sai Rügeni saare ja Stralsundi linna ning Barnim sai mandriosa peale Stralsundi. Kui Swantibor 1440. aastal suri, läksid Rügen ja Stralsund tagasi Barnimile. 1441. aastal vallutas Barnim Zingsti poolsaare Tsistertslaste ordu Hiddensee Püha Nikolause kloostrilt. Oma nõbude nõusolekul pantis ta hiljem Barthi, Zingsti ja Damgarteni valdused 20 000 kuldna eest oma vennatütrele Katharinele. 1445. aastal kaitsesid Barnim VII ja Barnim VIII Pasewalki linna Brandenburgi kuurvürsti Friedrich II vastu. Barnim VIII suri 1451. aastal katku ja maeti Neuenkampi kloostrisse. Ta abiellus Wunstorfi Annaga. Nad said tütre Agnese (1434–1512).
Kolme riigi lahendus

Kolme riigi lahendus on üks võimalikest lahendustest Iisraeli-Palestiina konfliktile, mille kohaselt antaks Gaza tsoon Egiptusele ja Jordani Läänekallas Jordaaniale. Kuigi kahe riigi lahendus on tavaliselt populaarsem, on kolme riigi lahenduse populaarsus tasapisi kasvamas. Seda on toetanud näiteks endine USA riikliku julgeoleku nõunik John R. Bolton. Samas on üks probleem, et Jordaania ei soovi anda palestiinlastele Jordaania kodakondsust. Ühe riigi lahendus Kahe riigi lahendus
Theresa Bubbear

Theresa Bernice Bubbear (sündinud 14. detsembril 1962 Londonis) on Ühendkuningriigi diplomaat. Alates 2016. aasta septembrist 2021. aasta juulini oli ta Suurbritannia suursaadik Eestis. Augustist 2021 on ta Suurbritannia suursaadik Soomes. "Theresa Bubbear appointed UK Ambassador to Finland after Estonia post ends" ERR News, 27.10.2020
Christopher Bruce Holtby

Christopher Bruce Holtby on Ühendkuningriigi diplomaat. 2012–2016 oli ta Suurbritannia suursaadik Eestis. Maarja Roon, Briti suursaadik: majanduslik surve ei mõjuta meie seisukohta Venemaa sanktsioonide osas, ERR, 2. mai 2014 Urmas Saard, Briti suursaadik: nutsin kaks tundi, Maaleht, 16. oktoober 2015
Bogislaw IX (Pommeri)

Bogislaw IX (poola: Bogusław IX; 1407/1410 - 7. detsember 1446) oli Pommeri-Stolpi hertsog, kelle residents oli Stargard. Tema nõbu Erik Pommerist püüdis asjatult teda Kalmari uniooni pärijana tunnustada. Bogislaw oli Pommeri hertsogi Bogislaw VIII ja Sophia poeg. Ta abiellus 24. juunil 1432 Poznanis Masoovia hertsogi Siemowit IV tütre Mariaga. Nad said tütred Sophia ja Alexandra ja vähemalt ühe teadmata nimega. Poola–Saksa ordu sõjas oli Bogislaw Saksa ordu vastu ja toetas Poola kuningriiki. Hiljem osales ta Pommeri piiskoppidega seotud võitlustes. Bogislaw IX järglaseks sai tema nõbu Erich I. Pommeri hertsogkonnad ja hertsogid Pommeri ajalugu Pommeri hertsogkond Pommeri-Stolp Pommeri dünastia
Uue Aserbaidžaani Partei

Uue Aserbaidžaani Partei (aserbaidžaani keeles Yeni Azərbaycan Partiyası; lühend YAP) on valitsev erakond Aserbaidžaanis. Selle asutas Aserbaidžaani kolmas president Heydər Əliyev, kes oli kuni Nõukogude Liidu lagunemiseni kommunistliku partei liige. Partei esimees on alates 31. oktoobrist 2003 president İlham Əliyev. "yap.org.az/en/". Originaali arhiivikoopia seisuga 11. august 2020. Vaadatud 25.10.2020.  Uue Aserbaidžaani Partei – pildid, videod ja helifailid Wikimedia Commonsis Uue Aserbaidžaani Partei koduleht
Christoph Eichhorn

Christoph Eichhorn (sündinud 14. septembril 1958 Heidelbergis) on Saksamaa Liitvabariigi diplomaat. 2015–2019 oli ta Saksamaa Liitvabariigi suursaadik Eestis. 2019 Maarjamaa Risti I klassi teenetemärk http://vm.ee/et/riigid/saksamaa?display=relations (vaadatud 22.11.2019) Eesti riiklike teenetemärkide kavaleride andmebaas presidendi kantselei kodulehel (president.ee).
Christiane Hohmann

Christiane Constanze Hohmann (sündinud 10. septembril 1964 Potsdamis) on Saksamaa Liitvabariigi diplomaat. Alates 2019. aastast on ta Saksamaa Liitvabariigi suursaadik Eestis. Ta on õppinud inglise ja prantsuse filoloogiat. http://vm.ee/et/riigid/saksamaa?display=relations (vaadatud 22.11.2019)
Wartislaw X

Wartislaw X (1435 – 17. detsember 1478) oli Pommeri hertsogi Wartislaw IX ja selle naise Sophia teine poeg. Wartislaw oli kaks korda abielus. 5. märtsil 1454 abiellus ta Pommeri-Stettini hertsogi Joachim II "Noorema" lese ja Brandenburgi markkrahvi Johanni tütre Elisabethiga. Naine suri 1465. aasta alguses. Nad said kaks poega: Swantibor V ja Ertmar, mõlemad surid 1464. aastal noorena katku. Wartislawi teine naine oli Mecklenburgi hertsogi Heinrichi tütar Magdalena. See abielu jäi lastetuks. 1458. aastal suri Wartislawi isa ning tema ja ta vanem vend Erich II hakkasid Pommerit üheskoos valitsema. Nad sattusid kiiresti vaidlusesse pärandi ning Pommeri-Stolpi ja Pommeri-Rügenwalde järgluse üle. Erich oli abiellunud hertsog Bogislaw IX tütre Sophiaga ja tahtis pärast viimase Taga-Pommeri hertsogi Erik Pommerist surma 1459. aastal Taga-Pommerit üksi valitseda. Wartislaw tahtis Taga-Pommerit üheskoos valitseda, samas kui Brandenburgi kuurvürst Friedrich II nõudis Taga-Pommerit oma hoolealuse alaealise Pommeri-Stettini hertsogi Otto III nimel. 1464. aastal suri Otto III katku. Tema surmaga hääbus Pommeri dünastia Stettini liin. Seejärel väitis Friedrich II, et Pommeri-Stettin oli Brandenburgi täielik lään ja et see peaks tagasi Brandenburgile minema, samas Erich II ja Wartislaw leidsid, et Pommeri-Stettin peaks minema Pommeri dünastia elusolevale liinile. See viis konfliktini, mis on tuntud kui Stettini pärilussõda. Wartislaw X näitas ennast kui Hohenzollernite lepitamatut vastast. Tema esimene naine Elisabeth, kes oli ka ise Hohenzollern, jättis ta maha ja Hohenzollernid kasutasid seda laskemoonana nende propagandasõjas Pommeri hertsogite vastu. Wartislawi leppimatuse tõttu oli kompromiss Hohenzollernitega võimalik alles pärast tema surma. 1479. aastal rääkis tema vennapoeg Bogislaw X läbi Prenzlau rahu. See leping kinnitas kokkuleppe 1472. aastast, mille Wartislaw oli heaks kiitnud. Võtmepunktideks olid, et Wolgasti hertsogitel lubati pidada Pommeri-Stettinit, kuid nad pidid leppima sellega, et nad olid Brandenburgi vasallid ja hoidsid Pommerit läänina. Wartislawi vastuseis oli suunatud peamiselt selle viimase sätte vastu. Pärast Wartislawi surma taasühendas Bogislaw X kogu Pommeri ja valitses hertsogkonda peaaegu 50 aastat. Lõpus vaidlustas ta ka edukalt Pommeri staatuse kui Brandenburgi lääni. Bogislawi pojad Georg I ja Barnim XI lahendasid selle küsimuse lõplikult 1529. aasta Grimnitzi lepingus. Wartislaw suri 1478. aastal ja maeti Neuenkampi kloostrisse, mis hiljem kujunes Franzburgi linnaks.
Otto III (Pommeri)

Otto III (29. mai 1444 - 7. september 1464) oli Pommeri dünastia liige ja Pommeri-Stettini hertsog. Otto III oli Pommeri hertsogi Joachim I "Noorema" ja tema naise Elisabethi ainus poeg. Pärast isa surma 1451. aastal abiellus ema 1453. aastal Pommeri-Wolgasti hertsogi Wartislaw X-ga. Noor Otto, Pommeri-Stettini pärija, sai hariduse oma onu ja eestkostja, Brandenburgi kuurvürsti Friedrich II (1413–1471) õukonnas. Kui Pommeri-Wolgasti hertsog Wartislaw IX 1457. aastal suri, nimetas tema testament pärijaks mitte ainult tema pojad Erich II ja Otto kasuisa Wartislaw X, vaid ka noore Otto III. Puhkes pärandivaidlus, milles Friedrich II toetas Ottot ja kasutas ka võimalust sekkuda Pommeri asjadesse. 1460. aastal kuulutati Otto III Pommeri seisuste nõudel täisealiseks. See lõpetas Brandenburgi regentluse; 15-aastane Otto III asus ise valitsema. Tema õukonna kõige olulisemad ametid olid täidetud Brandenburgi-meelsete inimestega. Warislaw IX pärandi vaidlus lahendati 1463. aastal, Otto sai Pommeri-Stargardi, Pommeri lääneosa. Otto suri katku ja maeti Stettini Ottenkirchesse. Ta oli vallaline ja lastetu. Tema surmaga hääbus Pommeri dünastia Stettini liin. See oli alanud hertsog Otto I-ga (u.1279-1344). Otto surm päästis valla Stettini pärilussõja. Kuurvürst Friedrich II väitis, et Pommeri-Stettin oli nüüd täielik lään ja see tuli tagastada Brandenburgile. Wolgasti hertsogid väitsid, et see oli Pommeri osa ja pidi minema Pommeri dünastia elusolevale liinile. Legendi kohaselt algas vaidlus Otto matusel. Stettini linnapea Albert Glinde olevat Otto kiivri ja kilbi tema hauda pannud, näitamaks tema dünastia lõppu. Eickstädti härrasmees hüppas seejärel hauda ning võttis kiivri ja kilbi uuesti välja sõnadega "meil on endiselt pärilikke, sündinud valitsejaid, Wolgasti hertsogid. Kiiver ja kilp kuuluvad neile". Pommeri hertsogkonnad ja hertsogid
Peitelise järv

Peitelise järv (ka Pītelis, Peitelis või Piteļi järv, läti keeles Peiteļa ezers või Pīteļa ezers, latgali keeles Peiteļs, vene keeles Питель) on järv Läti Ludza piirkonna Līdumnieki vallas ja Venemaa Pihkva oblasti Krasnogorodski rajooni Pogranitšnaja vallas. Järv asub merepinnast 107,8 meetri kõrgusel. Selle valgla on 36,7 km². Järve pindala on 3,47 km², sellest Venemaale jääb 2 km². Järve kaldad on soised, välja arvatud idakallas. Põhi on liivane või savine, kohati katavad seda puunotid. Järve kaldal asub Peitelise linnamägi ehk Soosaareke. Veetaimedest esinevad seal penikeeled, osjad, pilliroog, vesikupud, kõrkjad ja kalmused. Kaladest elavad järves harilik hink, haug, koger, särg, latikas, ahven, kiisk, roosärg, koger, linask, vingerjas, nurg ja säinas. Vietvārdu datubāze "Valsts kultūras pieminekļu aizsardzības inspekcija". Originaali arhiivikoopia seisuga 26. september 2022. Vaadatud 25. oktoobril 2020. www.ezeri.lv Псковское отделение ФГНУ ГосНИОРХ. Фонд водоёмов Псковской области. Государственный комитет Псковской области по лицензированию и природопользованию (2008).
Zilezers

Zilezers (ka Siņeje järv, läti keeles Zilezers või Siņejes ezers, vene keeles Синее озеро) on järv Läti Ludza piirkonna Līdumnieki vallas ja Venemaa Pihkva oblasti Krasnogorodski rajooni Pogranitšnaja vallas. Järv asub merepinnast 104,6 meetri kõrgusel. Selle valgla on 72 km². Järve pindala on 2,18 km², sellest Lätisse jääb 0,98 km². Järve kaldad lauged ja madalad, valdavalt metsased. Edelakallas on kõrgem, seal asub Vidri küla. Põhi on tasane ja liivane või mudane, Zilupe jõe suudmes ka kivine. Veetaimedest esinevad seal penikeeled, vesikupud, kõrkjad ja pilliroog. Kaladest elavad järves harilik hink, kiisk, haug, särg, latikas, ahven, kiisk, angerjas, linask, koger, roosärg, viidikas, luts, nurg, vingerjas, rünt ja säinas. www.ezeri.lv Псковское отделение ФГНУ ГосНИОРХ. Фонд водоёмов Псковской области. Государственный комитет Псковской области по лицензированию и природопользованию (2008).
Oskar Jüriväli

Oskar Rudolf Jüriväli (aastani 1937 Jürgenfeldt; 29. november 1884 Väätsa, Järvamaa – 22. mai 1955 Pilistvere, Viljandimaa) oli Eesti pedagoog, poliitik ja omavalitsusametnik. Ta oli pärit kooliõpetaja Jaan Jürgenfelti perekonnast. Varane lapsepõlv möödus Atla külas Juuru kihelkonnas Harjumaal, kuhu isa oli ostnud Mardi talukoha. Oskar õppis aastatel 1893–1896 Juuru-Atla vallakoolis, 1896–1898 Juuru kihelkonnakoolis, 1898–1900 E. Niklaseni erakoolis Tallinnas ja 1900–1903 Tallinna linnakoolis. Sooritas kooliõpetaja kutseeksami Paides ja oli aastatel 1903–1913 Kurtna vallakooli õpetaja. 1913. aastast oli renditalu pidaja ja kaupmees. 1914–1917 võttis osa I maailmasõjast. 1918–1924 Harju maavalitsuse ametnik, hiljem toitlus-, põllumajandus- ja teedeosakonna juhataja. Hiljem Harju maavolikogu maakorralduse nõukogu liige. Aastatel 1921-1923 oli Riigikogu I koosseisu liige, kandideeris Harjumaal Eesti Tööerakonna nimekirjas ja kuulus Omavalitsuse komisjoni, eelarvekomisjoni ning tolliseadustiku läbivaatamise erikomisjoni. Järgnevalt oli talupidaja Atla külas Juuru vallas Harjumaal. Võttis osa seltsitegevusest, kuulus Juuru Haridusseltsi, oli Juuru Tarvitajate Ühisuse ja Eesti Sordiparanduse Seltsi liige. Juhtis esimehena aastatel 1927–1928 Juuru Ühispanga nõukogu, seejärel oli juhatuse liige ja asjaajaja. Tegi kaastööd ajalehtedele, peamiselt tõlked. Suri 1955. aastal Pilistveres ja on maetud Juuru kalmistule. Ta oli 1905. aastast abielus Hulda Marie Sophie Köhleriga (1883), kolm last Emil, (1905–1992) Thekla (1907–1989) ja Helmut Jüriväli (1912–1990). EELK Juuru. Personaalraamat VI (1906-1925). - EAA.1211.1.153, lk. 31. (http://www.ra.ee/dgs/_purl.php?shc=EAA.1211.1.153:35) Piret Viljamaa (2019). I Riigikogu liikmed (PDF). Tallinn: Eesti Rahvusraamatukogu. Lk 82. "Oskar Rudolph Jüriväli". Geni.com. Vaadatud 25.10.2020. Juurupildid.ee: Juuru Haridusseltsi 20. aastapäev 1928 Juurupildid.ee: Juuru Ühispanga juhatus ja nõukogu 1928 Juuru Ühispank 25 – Ühistegelised Uudised, nr. 21, 24 mai 1935.
Erik Gustafsson

Jan Erik Gustafsson (sündinud 15. detsembril 1988 Kvisslebys) on Rootsi jäähokimängija, kes mängib kaitsjana Rootsi kõrgliiga klubis Luleå HF. Ta alustas jäähoki mängimast Rootsi klubis Timrå IK. Aastatel 2007–2010 mängis ta Northern Michigan University jäähokimeeskonnas. 2010. aasta märtsis sõlmis ta lepingu NHL-i klubiga Philadelphia Flyers. Ta asus seejärel mängima American Hockey League'is (AHL) Flyersi noorteklubis Adirondack Phantoms. Hooajal 2010–11 valiti ta AHL-i tähtede mängule ja liiga hooaja uustulnukate sümboolsesse koosseisu. NHL-is tegi Gustafsson Flyersi meeskonnas debüüdi 26. veebruaril 2011 mängus Ottawa Senatorsi vastu. Esimese värava lõi ta NHL-is 16. veebruaril 2012 mängus Buffalo Sabresi vastu. 2014. aastal liitus ta KHL-i klubiga Omski Avangard. 2015. aastal valiti ta KHL-i tähtede mängule. Hooajal 2015–16 mängis ta Šveitsi kõrgliiga klubis Kloten Flyers, kust naasis Avangardi. Hooaja 2017–18 teises pooles mängist ta KHL-is Nižnekamski Neftehimiki ridades. 2018. aasta mais sõlmis ta nelja-aastase lepingu Rootsi kõrgliiga klubiga Luleå HF. Hooajal 2018–19 valiti Gustafsson Rootsi kõrgliiga parimaks kaitsemängijaks. Hooajal 2019–20 oli ta Rootsi kõrgliigas kõikidest mängijatest keskmiselt kõige kauem väljakul (keskmiselt 24 minutit ja 31 sekundit mängus). 2013. aastal tuli Gustafsson Rootsi jäähokikoondisega maailmameistriks. 2014. aasta maailmameistrivõistlustel võideti pronksmedal. Erik Gustafsson NHL.com lehel Erik Gustafsson hockeydb.com lehel
Eesti suursaadik Hollandis

Eesti suursaadik Madalmaades on Eesti volitatud suursaadik Hollandis. Suursaadik resideerib Eesti suursaatkonnas Haagis. ... 2002-2006 Priit Pallum 2006–2011 Gita Kalmet 2012–2017 Peep Jahilo 2017–2021 Kaili Terras 2021– Lauri Kuusing Eesti suursaatkond Haagis Hollandi suursaadik Eestis https://hague.mfa.ee (vaadatud 29.03.2019) https://hague.mfa.ee/et/diplomaatiliste-suhete-ajalugu//
Eesti suursaadik Norras

Eesti suursaadik Norras ja Islandil on Eesti volitatud suursaadik Norras. Suursaadik resideerib Eesti suursaatkonnas Oslos. 2000–2004 Peep Jahilo 2009–2012 Arti Hilpus 2012–2016 Simmu Tiik 2016–2020 Janne Jõesaar-Ruusalu alates 2020 Lauri Bambus Eesti Suursaatkond Oslos https://oslo.mfa.ee/et/ (vaadatud 29.03.2019) https://oslo.mfa.ee/et/saatkond-ja-kontaktid/suursaadik/
Eesti suursaadik Itaalias

Eesti suursaadik Itaalias on Eesti volitatud suursaadik Itaalias. Suursaadik resideerib Eesti suursaatkonnas Roomas. ... 2006–2010 Andres Tomasberg 2010–2014 Merike Kokajev 2014–2020 Celia Kuningas-Saagpakk alates 2020 Paul Teesalu Eesti suursaatkond Roomas https://rome.mfa.ee/et/eesti-ja-itaalia/ (vaadatud 29.03.2019) https://rome.mfa.ee/et/saatkond-ja-kontaktid/eesti-suursaadik-itaalias/
Eesti suursaadik Iirimaal

Eesti suursaadik Iirimaal on Eesti volitatud suursaadik Iirimaal. Suursaadik resideerib Eesti suursaatkonnas Dublinis. 1993–1996 Riivo Sinijärv 1996–2003 Raul Mälk 2003–2006 Simmu Tiik 2006–2010 Andre Pung 2010–2014 Mait Martinson 2014–2018 Kristi Karelsohn 2018–2022 Aino Lepik von Wirén 2022–... Kairi Künka Iirimaa suursaatkond Tallinnas https://dublin.mfa.ee/et/kahepoolsed-suhted/ (vaadatud 29.03.2019) https://dublin.mfa.ee/et/suursaadik/
Jamaal Lascelles

Jamaal Lascelles (sündinud 11. novembril 1993 Derbys) on Inglismaa jalgpallur, kes mängib keskkaitsjana Inglismaa Premier League'i klubis Newcastle United. Ta on klubi meeskonna kapten. Ta alustas klubikarjääri Nottingham Forestis. Esimese profilepingu sõlmis ta klubiga 2011. aastal. Klubi põhimeeskonnas debüteeris ta Inglismaa esiliigas 31. jaanuaril 2012 mängus Burnley vastu. Hooaja 2011–12 lõpus mängis ta laenul Inglismaa tugevuselt kolmanda liiga klubis Stevenage. 2012. aasta augustis sõlmis ta Nottingham Forestiga uue nelja-aastase lepingu. Klubi põhikoosseisu murdis ta hooajal 2013–14. 2014. aasta augustis liitus Lascelles Newcastle Unitediga. Hooajal 2014–2015 mängis ta veel laenul Nottingham Forestis. Newcastle Unitedi meeskonnas debüteeris ta 25. augustil 2015 liigakarika mängus Northampton Towni vastu. Inglismaa kõrgliigas tegi ta debüüdi sama aasta 3. oktoobril mängus Manchester City vastu. 23. jaanuaril 2016 lõi ta mängus Watfordi vastu oma esimese värava Inglismaa kõrgliigas. 2016. aasta augustis määras klubi peatreener Rafael Benítez Lascellesi Newcastle Unitedi kapteniks. Hooajal 2016–17 tuli ta Newcastle Unitedi esiliigas võitjaks, millega pääseti tagasi kõrgliigasse. Samal hooajal valiti Lascelles Inglismaa esiliiga hooaja sümboolsesse koosseisu. 2018. aastal valiti ta Newcastle Unitedi aasta mängijaks. Lascelles on kuulunud Inglismaa noortekoondistesse. Ta kuulus Inglismaa kuni 20-aastaste koondisse 2013. aasta juunioride maailmameistrivõistlustel, kus langeti välja juba alagrupiturniiril.  Jamaal Lascelles – pildid, videod ja helifailid Wikimedia Commonsis Jamaal Lascellesi profiil Newcastle Unitedi kodulehel
Eesti Audioloogia Selts

Eesti Audioloogia Selts asutati 2014.a, et arendada ja populariseerida audioloogiat Eestis. Audioloogia on teadus kuulmisest ja tasakaalust. Seltsis on 2020. aasta seisuga 32 liiget. Eestis 2020. aasta seisuga audioloogiat õppida ei saa, seega aitab selts koolitada spetsialiste välismaal. Siiani on Inglismaal koolitatud 5 spetsialisti, kellest 4 töötavad Eestis audioloogidena. http://audioloogia.ee/
Amfiibauto

Amfiibauto ehk ujuauto on auto, mis võib ületada ka vesitõkkeid. amfiibsõiduk Mait Nilson. "Autoga ookeanile". Tammerraamat 2019. ISBN 9789949690114